Document ID: 32014D0482

SKLEP SVETA 2014/482/SZVP
z dne 22. julija 2014
o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger)
SVET EVROPSKE UNIJE JE -
ob upoštevanju Pogodbe o Evropski uniji in zlasti člena 28 ter členov 42(4) in 43(2) Pogodbe,
ob upoštevanju predloga visokega predstavnika Unije za zunanje zadeve in varnostno politiko,
ob upoštevanju naslednjega:
(1)
Svet je 16. julija 2012 sprejel Sklep 2012/392/SZVP (1), ki preneha veljati 15. julija 2014.
(2)
Svet je 28. oktobra 2013 sprejel Sklep 2013/533/SZVP (2), ki določa referenčni finančni znesek za obdobje do 15. julija 2014.
(3)
Politični in varnostni odbor (PVO) je 28. marca 2014 v skladu s strateškim pregledom priporočil, da se misija SVOP Evropske unije v Nigru (EUCAP Sahel Niger) podaljša za obdobje dveh let.
(4)
Visoki predstavnik Unije za zunanje zadeve in varnostno politiko (VP) je 2. maja 2014 prejel pismo nigrskih oblasti, ki podpirajo dvoletno podaljšanje EUCAP Sahel Niger.
(5)
EUCAP Sahel Niger se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji-
SPREJEL NASLEDNJI SKLEP:
Člen 1
Sklep 2012/392/SZVP se spremeni:
(1)
člena 2 in 3 se nadomestita z naslednjim:
„Člen 2
Cilji
V okviru izvajanja strategije Evropske unije za varnost in razvoj Sahela je cilj EUCAP Sahel Niger omogočiti nigrskim oblastem, da opredelijo in izvajajo lastno nacionalno varnostno strategijo. EUCAP Sahel Niger si prizadeva tudi, da bi različni nigrski varnostni akterji, ki se borijo proti terorizmu in organiziranemu kriminalu, oblikovali integriran, večdisciplinaren, skladen in trajnosten pristop, ki temelji na spoštovanju človekovih pravic.
Člen 3
Naloge
1. Za izpolnjevanje ciljev iz člena 2 EUCAP Sahel Niger:
(a)
je pripravljena podpreti opredelitev in izvajanje nigrske varnostne strategije ter še naprej svetovati in pomagati pri izvajanju varnostne razsežnosti nigrske strategije za varnost in razvoj na severu države;
(b)
lajša usklajevanje regionalnih in mednarodnih projektov, ki Nigru zagotavljajo podporo v boju proti terorizmu in organiziranemu kriminalu;
(c)
krepi pravno državo z razvojem zmogljivosti kazenskega preiskovanja ter v okviru tega razvija in izvaja ustrezne programe usposabljanja;
(d)
podpira razvoj trajnostno operativnih nigrskih varnostnih in obrambnih sil;
(e)
prispeva k opredelitvi, načrtovanju in izvajanju projektov, ki zadevajo varnost.
2. EUCAP Sahel Niger se osredotoča na dejavnosti iz odstavka 1, ki prispevajo k boljšemu nadzoru nad ozemljem Nigra, med drugim z usklajevanjem z nigrskimi oboroženimi silami.
3. EUCAP Sahel Niger nima nobene izvršilne funkcije.“;
(2)
člen 4 se spremeni:
(a)
odstavek 3 se nadomesti z naslednjim:
„3. Struktura EUCAP Sahel Niger je v skladu z načrti misije.“;
(b)
odstavek 4 se črta;
(3)
člen 6 se spremeni:
(a)
vstavi se naslednji odstavek:
„1a. Vodja misije predstavlja EUCAP Sahel Niger na območju operacij. Na člane osebja EUCAP Sahel Niger lahko prenese naloge upravljanja na področju kadrovskih in finančnih zadev, za katere so v celoti sami odgovorni.“;
(b)
odstavek 3 se nadomesti z naslednjim:
„3. Vodja misije daje navodila celotnemu osebju EUCAP Sahel Niger, tudi podporni enoti v Bruslju, za učinkovito izvajanje EUCAP Sahel Niger na območju operacij, pri čemer prevzame usklajevanje in vsakodnevno upravljanje misije ter deluje po navodilih civilnega poveljnika operacije na strateški ravni.“;
(c)
odstavka 4 in 8 se črtata;
(4)
v členu 7 se odstavek 4 nadomesti z naslednjim:
„4. Pogoji zaposlitve ter pravice in obveznosti mednarodnega in lokalnega osebja se določijo v pogodbah, sklenjenih med EUCAP Sahel Niger in zadevnim članom osebja.“;
(5)
v členu 11 se odstavek 5 nadomesti z naslednjim:
„5. Vodja misije zagotavlja varovanje tajnih podatkov EU v skladu s Sklepom Sveta 2013/488/EU (3).
(3) Sklep Sveta z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1)“;" 						
(6)
vstavi se naslednji člen:
„Člen 12a
Pravna ureditev
EUCAP Sahel Niger lahko naroča storitve ali blago, sklepa pogodbe in upravne dogovore, zaposluje osebje, vodi bančne račune, pridobiva sredstva in razpolaga z njimi ter poravnava obveznosti in je lahko stranka v sodnem postopku, kot je potrebno za izvajanje tega sklepa.“;
(7)
člen 13 se nadomesti z naslednjim:
„Člen 13
Finančna ureditev
1. Referenčni finančni znesek za kritje odhodkov, povezanih z EUCAP Sahel Niger, za obdobje od 16. julija 2012 do 31. oktobra 2013 znaša 8 700 000 EUR.
Referenčni finančni znesek za kritje odhodkov, povezanih z EUCAP Sahel Niger, za obdobje od 1. novembra 2013 do 15. julija 2014 znaša 6 500 000 EUR.
Referenčni finančni znesek za kritje odhodkov, povezanih z EUCAP Sahel Niger, za obdobje od 16. julija 2014 do 15. julija 2015 znaša 9 155 000 EUR.
2. Vsi odhodki se upravljajo v skladu s pravili in postopki, ki se uporabljajo za splošni proračun Unije. Državljani tretjih držav in državljani države gostiteljice se lahko prijavljajo na javne razpise za sklenitev pogodb. Po odobritvi s strani Komisije lahko EUCAP Sahel Niger z državami članicami, državo gostiteljico, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za EUCAP Sahel Niger.
3. EUCAP Sahel Niger je odgovorna za izvajanje proračuna misije. V ta namen EUCAP Sahel Niger podpiše sporazum s Komisijo.
4. Brez poseganja v Sporazum med Evropsko unijo in Republiko Niger o statusu misije SVOP Evropske unije v Nigru (EUCAP Sahel Niger) (4) je EUCAP Sahel Niger odgovorna za vse terjatve in obveznosti, ki nastanejo pri opravljanju mandata od 16. julija 2014, z izjemo terjatev, ki se nanašajo na hujše kršitve vodje misije, za katere je ta odgovoren.
5. Finančna ureditev se izvaja brez poseganja v strukturo poveljevanja, določeno v členih 4, 5 in 6, ter operativne zahteve EUCAP Sahel Niger, vključno z združljivostjo opreme in interoperabilnostjo njenih skupin.
6. Odhodki so upravičeni od 16. julija 2012.
(4) UL L 242, 11.9.2013, str. 1.“;" 						
(8)
vstavi se naslednji odstavek:
„Člen 13a
Projektna enota
1. EUCAP Sahel Niger razpolaga s projektno enoto za opredeljevanje in izvajanje projektov. EUCAP Sahel Niger po potrebi poskrbi za lažji potek in svetovanje v zvezi s projekti, ki jih izvajajo države članice in tretje države na svojo odgovornost na področjih, povezanih z mandatom EUCAP Sahel Niger, in v podporo njenim ciljem.
2. EUCAP Sahel Niger lahko zaprosi za finančne prispevke držav članic ali tretjih držav za izvedbo projekta, če je bilo ugotovljeno, da ta projekt logično dopolnjujejo druge ukrepe EUCAP Sahel Niger in je:
(a)
predviden v izkazu vpliva na proračun, povezanim s tem sklepom ali
(b)
vključen v izkaz vpliva na proračun med mandatom misije EUCAP Sahel Niger s spremembo izkaza vpliva na proračun na zahtevo vodje misije.
EUCAP Sahel Niger sklene dogovor s sodelujočimi državami, v katerem so urejeni zlasti posebni postopki za obravnavo pritožb tretjih oseb v zvezi s škodo, nastalo zaradi dejanj ali opustitev dejanj EUCAP Sahel Niger pri uporabi sredstev, ki jih zagotovijo te države. Sodelujoče države se zaradi dejanj ali opustitev dejanj EUCAP Sahel Niger pri uporabi njihovih sredstev v nobenem primeru ne morejo sklicevati na odgovornost Unije ali VP.
3. PVO se dogovori o sprejetju finančnih prispevkov tretjih držav za projektno enoto.“;
(9)
v členu 15 se „Sklep 2011/292/EU“ nadomesti s „Sklep 2013/488/EU“;
(10)
v členu 16 se drugi odstavek nadomesti z naslednjim:
„Uporablja se do 15. julija 2016.“
Člen 2
Ta sklep začne veljati na dan sprejetja.
Uporablja se od 16. julija 2014.
V Bruslju, 22. julija 2014

Labels: 11
10
0
18
15